Publication: Magyar Közlöny
Issue: MK-2008-80 (Year: 2008, Number: 80)
Era: 2004-2010
Section: Az Országos Rádió és Televízió Testület tájékoztatja az érdekelteket, hogy a 601/2008. (III. 26.) számú határozatával
Paragraph Index: 1039

b) vagy nem politikai cél elõmozdítására közzétett olyan mûsorszám, mely közérdekû cél támogatására szólít fel, ilyen eseményt vagy célt népszerûsít, továbbá az ilyen cél megvalósulását veszélyeztetõ körülményre hívja fel a figyelmet. A közérdekû közlemény és jótékonysági felhívás közzétételekor annak forrását egyértelmûen meg kell nevezni. A közérdekû közlemény közzétételéért a 3WM TV mûsorszolgáltató ellenszolgáltatást nem kér. A közérdekû közlemény idõtartama a 2 percet nem haladhatja meg. 2.10. A közmûsor-szolgáltatónál alkalmazott mûsorkészítõk önállóságának és felelõsségének mértéke és biztosítékai, a mûsorkészítés és a mûsorszerkesztés elveinek meghatározásában való részvételük biztosítékai, tiszteletben tartva az állampolgárok tájékozódási szabadsághoz való jogának érvényesülését A 3WM mûsorkészítõi munkájukat a jogszabályoknak, szakmai és etikai szabályoknak, valamint e szabályzatnak megfelelõen, lelkiismerete és tudása szerint, függetlenül végzik. A 3WM TV mûsoraiban lehetõvé teszi, hogy minden szereplõ kifejthesse véleményét. A vélemény kinyilvánítása azonban nem lehet alkotmány- vagy törvénysértõ, nem sérthet személyiségi jogokat, és nem lehet alkalmas a személyek, nemek, népek, nemzetek, a nemzeti, etnikai, nyelvi és más kisebbségek, továbbá valamely egyház vagy vallási csoport elleni gyûlölet keltésére. A 3WM mûsorszolgáltatónál munkavégzésre irányuló jogviszonyban álló mûsorkészítõk, tevékenységüket az arra vonatkozó jogszabályok és e szabályzat keretein belül függetlenül végzik. A mûsorkészítõ a mûsorszolgáltató erre illetékes vezetõin kívül nem utasítható. A mûsorkészítõnek joga van arra, hogy a jogszabályt sértõ vagy e szabályzattal ellentétes utasítás végrehajtását megtagadja. Az utasítás megtagadásának okáról és körülményeirõl a mûsorszolgáltató illetékes vezetõje és a mûsorkészítõ által aláírt jegyzõkönyvet kell haladéktalanul felvenni. A felelõs szerkesztõ és a fõszerkesztõ mûsorértékelése nem minõsül a mûsorkészítõi függetlenség megsértésének. Abban az esetben, ha a mûsorértékelés a mûsorkészítõ számára sérelmes, joga van azt írásban rögzíteni. A mûsorkészítõ nem kötelezhetõ meggyõzõdésével vagy lelkiismeretével ellentétes tartalmú mûsorszám készítésére, vagy az abban való közremûködésre. Ebben az esetben a mûsorkészítõnek joga van nevét a mûsorszámról levetetni, ez azonban nem akadályozza meg a mûsor közzétételét. A mûsorkészítõt megilleti a jogszabályok szerint a szellemi alkotáshoz fûzõdõ jog védelme. Ennek szabályait a mûsorkészítõ foglalkoztatására irányuló szerzõdésben rögzíteni kell.

Source: https://magyarkozlony.hu/hivatalos-lapok/3ae0b7ae72b19f40e9a314061e931bfe001677b7/dokumentumok/a8c4a119cd61b56bbbe1e2050abf50031aa5b3e6/letoltes